**A**

**TELKI POLGÁRMESTERI HIVATAL**

**Adatkezelési Tájékoztatója**

**az önkormányzati adóhatósági feladatkör ellátásával**

**kapcsolatos adatkezelésről**

Telki, 2020. február 28.

A helyi és települési adók kivetéséhez és beszedéséhez kapcsolódó tevékenységek ellátásával kapcsolatosan a Telki Polgármesteri Hivatal Jegyzője, az adóigazgatási rendtartásról szóló 2017. évi CLI. törvény 22. § b) pontja szerint önkormányzati adóhatóságnak minősül. A Telki Polgármesteri Hivatal Jegyzője önkormányzati adóhatósági feladatköreit a Telki Polgármesteri Hivatalon keresztül látja el, mely szervezet e feladatkörök ellátásával összefüggésben adatkezelőnek minősül.

A fentiekre figyelemmel a Telki Polgármesteri Hivatal (a továbbiakban: **Adatkezelő**) az érintettek részére az információs önrendelkezési jogról és az információszabadságról szóló 2011. évi CXII. törvény, valamint az (EU) 2016/679 európai parlamenti és tanácsi rendelet (GDPR) rendelkezéseivel összhangban a következő tájékoztatást adja.

**I. Az adatkezelő**

Neve: Telki Polgármesteri Hivatal

Székhelye: 2089 Telki, Petőfi Sándor utca 1.

Adatvédelmi tisztviselő: dr. Remete Sándor (adatvedelem@telki.hu)

Telefon: +36 (26) 920-800

E-mail: hivatal@telki.hu

**II. Az adatkezelő elérhetősége**

Adatainak kezelésével kapcsolatosan az alábbi módokon kérhet tájékoztatást:

* ügyfélfogadási időben személyesen:

hétfőn 14.00-18.00;

szerdán 08.00-12.00 és 13.00-16.00;

pénteken 08.00-12.00 óra közötti időben

a 2089 Telki, Petőfi Sándor utca 1. szám alatt

* Elektronikus elérhetőséggel hivatal@telki.hu e-mail címen.
* Telefonos elérhetőség: +36 (26) 920-800

**III. Az adatkezelés célja**

Az adatkezelés célja az önkormányzati adóhatóság hatáskörébe tartozó adók és adók módjára behajtandó köztartozások nyilvántartása és behajtása, illetve az egyes adónemekhez kapcsolódó kedvezmények, mentességek megállapítása.

**IV. A kezelt adatok köre**

A jelen adatkezelési tájékoztató III. pontjában meghatározott feladatok ellátása során különösen az alábbi személyes adatokat kezeli.

1. Adatkezelő az érintettek azonosítása érdekében azok alábbi személyes adatait kezeli:

*aa) természetes személyek esetében az adóalany:*

neve;

születési helye, ideje;

anyja neve;

adóazonosító jele;

TAJ száma;

pénzintézeti számlaszáma;

lakóhelye, levelezési címe;

telefonszáma, e-mail címe.

*ab) egyéni vállalkozók esetében az adóalany:*

neve;

adószáma;

statisztikai számjele;

nyilvántartásba vételi száma;

székhely, telephely címe.

*ac) jogi személy adóalany esetében:*

az adóalany képviseletében eljáró természetes személy neve;

az adóalany képviseletében eljáró természetes személy képviseleti jogcíme.

1. Adatkezelő az adókedvezmény, illetve adómentesség megállapítása érdekében az érintettek alábbi személyes adatait kezeli:

családi adatok, körülmények, kereseti adatok a szociális rászorultság megállapítása érdekében;

egészségügyi adatok az esetleges fogyatékosság ténye, mint adókedvezményt keletkeztető körülmény megállapítása érdekében;

az építményadó tárgyát képező ingatlanba bejelentett személyek száma és közeli hozzátartozó minőségük;

megkeresésben közölt egyéb személyes adatok.

1. Adatkezelő az adótárgy azonosításához és az adó mértékének megállapításához kapcsolódóan az alábbi személyes adatokat kezeli:

adóalany üzemeltetésében álló szálláshely címe;

az adóalany tulajdonában álló ingatlan címe/helyrajzi száma;

az adóalany adószámla azonosítója;

az adóalany adóalapja;

az adóalany adójának mértéke;

az adóalany adóelőlegének mértéke;

az adóalanyra vonatkozó adó/pótlék/birság/illetéktartozás összege;

az adóalany tulajdonában álló gépjármű forgalmi rendszáma.

Adatkezelő a fenti adatokon felül egyéb, jogszabályban, különösen az önkormányzati adóhatóság hatáskörébe tartozó adók és adók módjára behajtandó köztartozások nyilvántartásának, kezelésének, elszámolásának, valamint az önkormányzati adóhatóság adatszolgáltatási eljárásának szabályairól szóló 37/2015. (XII. 28.) NGM rendeletben meghatározott adatokat kezelhet azzal, hogy kizárólag olyan személyes adatot kezel, mely a jelen adatkezelési tájékoztató III. pontjában meghatározott adatkezelési cél eléréséhez szükséges.

**V. A kezelt adatok forrása**

A kezelt adatok forrása a bevalláson alapuló adónemek esetében az érintett bevallása.

Adatkezelő a jelen adatkezelési tájékoztató III. pontjában meghatározott cél elérése érdekében, jogszabályi felhatalmazás alapján más szervektől is beszerezhet személyes adatokat, így a személyes adatok forrása lehet különösen:

* NAV adatközlés;
* adók módjára behajtandó köztartozást megállapító szerv megkeresése;
* megkeresett más szerv (pl. állami és önkormányzati adóhatóságok);
* BM NYHÁT (Belügyminisztérium Nyilvántartások Vezetéséért Felelős Helyettes Államtitkárság) rendszere;
* NEAK (Nemzeti Egészségbiztosítási Alapkezelő);
* TAKARNET rendszer;
* Céginformációs rendszer;
* EVNY (Egyéni Vállalkozók Nyilvántartása) rendszer.

**VI. Az adatkezelés jogalapja**

Az adatkezelés jogalapja a GDPR **6. cikk (1) albekezdésének e) pontja, azaz az adatkezelési az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.**

**VII. Nyilvánosságra hozatal, adattovábbítás**

Adatkezelő a jelen adatkezelési tájékoztató III. pontjában meghatározott cél elérése érdekében kezelt adatokat nyilvánosságra nem hozza.

*VII. 1. Jogszabályi előíráson alapuló adattovábbítások*

Adatkezelő adattovábbítást végez az adózás rendjéről szóló 2017. évi CL. törvényben (a továbbiakban: **Art.**) meghatározott alábbi esetekben:

* Adatkezelő az ingatlanokat terhelő adókról szóló adatbejelentés, bevallás benyújtására nyitva álló határidő lejártát követő negyvenöt napon belül adatot szolgáltat az állami adó- és vámhatóságnak az önkormányzat illetékességi területén, a korrigált forgalmi érték szerinti adóztatás esetén az ötszázmillió forint forgalmi értéket elérő ingatlannal, alapterület szerinti adóztatás esetén az ezer m2-t elérő épülettel, illetve tízezer m2-t elérő telekkel rendelkező külföldön bejegyzett szervezetek tagjairól (tulajdonosairól), illetve az egyes tagokat megillető részesedés arányáról a külföldi szervezetek építményadóról, telekadóról szóló adatbejelentésében, bevallásában feltüntetett adatok alapján;
* Adatkezelő az állami adó- és vámhatóságnak adatot szolgáltat az Európai Unió más tagállamában illetőséggel rendelkező személy önkormányzat illetékességi területén található földje haszonbérbeadásából származó jövedelméről;
* Adatkezelő elektronikus úton adatot szolgáltat azokról a személyekről, akiknek köztartozás-mentessége a Magyarország helyi önkormányzatairól, valamint a nemzetiségek jogairól szóló törvény méltatlansági eljárásra vonatkozó szabályai szerint vizsgálat tárgyát képezheti.

Adatkezelő adattovábbítást végez továbbá az önkormányzati adóhatóság hatáskörébe tartozó adók és adók módjára behajtandó köztartozások nyilvántartásának, kezelésének, elszámolásának, valamint az önkormányzati adóhatóság adatszolgáltatási eljárásának szabályairól szóló 37/2015. (XII. 28.) NGM rendeletben meghatározott esetekben.

Adatkezelő a kivetett adó internet alapú elektronikus megfizetésével kapcsolatosan a pénzforgalmi szolgáltató felé végez adattovábbítást, az alábbiak szerint:

*VII. 2. Internet alapú elektronikus fizetési lehetőséghez kapcsolódó adattovábbítás*

A kivetett adó teljesítésének megkönnyítése érdekében Adatkezelő pénzforgalmi szolgáltató bevonásával, a www.telki.hu honlapon keresztül elérhető, internet alapú elektronikus fizetési lehetőséget (a továbbiakban: **bankkártyás fizetés**) biztosít az Érintettek számára. A bankkártyás fizetésre vonatkozó iparági szabványok szerinti adatbiztonsági feltételeinek biztosításáért a mindenkori pénzforgalmi szolgáltató felel.

A bankkártyás fizetés igénybevétele esetén Érintett a tranzakció azonosításához a [www.telki.hu](http://www.telki.hu)/simplepay honlapon elhelyezett adatlapon keresztül szolgáltatja az alábbi személyes adatokat:

* befizető neve;
* befizetőazonosító;
* adószámla megnevezése és az arra befizetni kívánt összeg mértéke;
* szabadszöveges megjegyzésben esetlegesen megjelenő személyes adatok.

Az Érintett által megadott adatok a tranzakció azonosítása érdekében biztonságos elektronikus csatornán a pénzforgalmi szolgáltatóhoz kerülnek továbbításra. A pénzforgalmi szolgáltató birtokába került személyes adatok kezelésével kapcsolatban a pénzforgalmi szolgáltató Adatkezelési és Adatvédelmi Szabályzatában foglaltak az irányadók, mely dokumentum elérhető a <https://simplepay.hu/adatkezelesi-tajekoztatok/> weboldalon.

Az adatok megadását követően az Érintett átlép a pénzforgalmi szolgáltató által üzemeltetett weboldalra. Az ezen weboldalon az Érintett által megadott, bankkártyás fizetéshez szükséges személyes adatok tekintetében az Adatkezelő adatfeldolgozást, adatgyűjtést, egyéb adatkezelési tevékenységet nem végez, ezen személyes adatokhoz nem fér hozzá.

**VIII. Az adatkezelés időtartama**

Adatkezelő a személyes adatokat az adózás rendjéről szóló 2017. évi CL. törvény 124. § (1) bekezdése alapján az adóvégrehajtáshoz való jog elévüléséig tartja nyilván és őrzi meg azzal, hogy az adatkezelés időtartama a nyugdíjellátás megállapításához szükséges adatokat, az ilyen adatok nyilvántartásba vételétől számított ötven évig tartja nyilván és őrzi meg.

Az érintettek adatainak törlése az adatok számítógépes rendszerben történő törlésével, valamint az adatokat tartalmazó iratok fizikai megsemmisítésével történik, az adatok ezt követően nem állíthatóak helyre.

**IX. Az adatok kezelésének módja**

Az Adatkezelő a birtokába kerülő személyes adatokon automatizált adatkezelést, profilalkotást nem végez.

Az Adatkezelő az Érintetteket érintő, a jelen adatkezelési tájékoztató V. pontjában megjelölt, és birtokába kerülő személyes adatokat manuálisan kezeli, tehát nem végez automatizált adatkezelést, nem végez profilalkotást. Adatkezelő megfelelő szervezési intézkedésekkel biztosítja, hogy az adatokhoz az Adatkezelő által csak ezen feladat teljesítésével megbízott, és jogosultsággal rendelkező munkatársak férnek hozzá, így különösen a Pénzügyi Csoport köztisztviselői.

Adatkezelő a kiemelt figyelmet fordít a személyes adatok kezelésének megfelelő szintű biztonságára és bizalmas kezelésére, a rendelkezésre álló legmagasabb szintű technológiai biztonsági intézkedések alkalmazásával. A biztonsági intézkedések alkalmazásának célja többek között, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását.

Ennek érdekében a papír alapon tárolt személyes adatokat az Adatkezelő székhelyén zárható irodabútorokban, az elektronikus adatokat főszabály szerint a jelszóvédelemmel és megfelelő jogosultságkezeléssel ellátott Önkormányzati ASP rendszerben tárolja és kezeli, az Önkormányzati ASP rendszerben nem tárolható adatokat pedig az Adatkezelő székhelyén működő és saját tulajdonában álló szerveren tárolja, kezeli.

**X. Az értintett jogai adatainak kezelésével összefüggésben**

*X. 1. Átlátható tájékoztatás, kommunikáció és az érintett joggyakorlásának elősegítése*

Adatkezelő az érintett részére a személyes adatok kezelésére vonatkozó valamennyi információt és minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva kell nyújtania, különösen a gyermekeknek címzett bármely információ esetében. Az információkat írásban vagy más módon – ideértve adott esetben az elektronikus utat is – kell megadni. Az érintett kérésére szóbeli tájékoztatás is adható, feltéve, hogy más módon igazolták az érintett személyazonosságát. Adatkezelőnek elő kell segítenie az érintett jogainak a gyakorlását.

Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a jogai gyakorlására irányuló kérelme nyomán hozott intézkedésekről. E határidő további két hónappal meghosszabbítható, amelyről az érintettet tájékoztatni kell. Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

Az adatkezelő az információkat és az érintett jogairól szóló tájékoztatást és intézkedést díjmentesen biztosítja, azonban a Rendeletben írt esetekben díj számítható fel.

*X. 2. Előzetes tájékozódáshoz való jog - ha a személyes adatokat az érintettől gyűjtik*

Az érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek keretében az érintettet tájékoztatni kell:

1. az adatkezelő és képviselője kilétéről és elérhetőségeiről,
2. a személyes adatok tervezett kezelésének céljáról, valamint az adatkezelés jogalapjáról,
3. jogos érdek érvényesítésén alapuló adatkezelés esetén, az adatkezelő vagy harmadik fél jogos érdekeiről,
4. a személyes adatok címzettjeiről - akikkel a személyes adatot közlik -, illetve a címzettek kategóriáiról, ha van ilyen;
5. adott esetben annak tényéről, hogy az adatkezelő harmadik országba vagy nemzetközi szervezet részére kívánja továbbítani a személyes adatokat.

A tisztességes és átlátható adatkezelés biztosítsa érdekében az adatkezelőnek az érintettet fentieken túlmenően egyéb kiegészítő információkról is tájékoztatnia kell:

1. a személyes adatok tárolásának időtartamáról;
2. az érintett azon jogáról, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
3. az érintett hozzájárulásán alapuló adatkezelés esetén arról, hogy a hozzájárulás bármely időpontban történő visszavonásához való jog;
4. a felügyeleti hatósághoz címzett panasz benyújtásának jogáról;
5. arról, hogy a személyes adat szolgáltatása jogszabályon vagy szerződéses kötelezettségen alapul;
6. az automatizált döntéshozatal tényéről, ideértve a profilalkotást is;

Ha az adatkezelő a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és minden releváns kiegészítő információról.

*X. 3. Az érintett hozzáférési joga*

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy személyes adatokhoz és információkhoz hozzáférést kapjon (pl.: adatkezelés célja, adatok kategóriái, azon címzetti kör, akivel az adatokat közölték, tárolás tervezett időpontja, panasz benyújtásának joga, az adatok gyűjtésének forrására stb.)

*X. 4. A helyesbítéshez való jog*

Az érintett jogosult arra, hogy kérésére Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését is.

*X. 5. A törléshez való jog*

Az érintett jogosult arra, hogy kérésére Adatkezelő indokolatlan késedelem nélkül törölje a rá vonatkozó személyes adatokat, Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelése ellen, és nincs elsőbbséget élvező jogszerű ok az adatkezelésre;
4. a személyes adatokat jogellenesen kezelték;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

A törléshez való jog nem érvényesíthető, ha az adatkezelés szükséges a rendeletben meghatározott külön esetekben.

*X. 6. Az adatkezelés korlátozásához való jog*

Az adatkezelés korlátozása esetén az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett jogosult arra, hogy kérésére Adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

*X. 7. A tiltakozáshoz való jog*

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdeken, közfeladat végrehajtásán, vagy jogos érdeken alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**XI. Tájékoztatás jogérvényesítési lehetőségekről**

Amennyiben az érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az önkormányzati adatkezelő szerv a személyes adatait kezeli, akkor javasoljuk, hogy először az önkormányzati adatkezelő szervet keresse meg panaszával. A panasza minden esetben kivizsgálásra kerül.

Ha a panasza ellenére továbbra is sérelmezi azt, ahogy az önkormányzati adatkezelő szerv kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: [www.naih.hu](http://www.naih.hu)).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.

Telki, 2020. február 28.

 **dr. Lack Mónika**

 **jegyző**